Cobra Verde

Cobra Verde (Verda Kobro, konata ankaŭ kiel "Sklava Marbordo") estas germana drama filmo de 1987 reĝisorita de Werner Herzog kaj stelulita de Klaus Kinski, en ilia kvina kaj fina kunlaboraĵo. Bazita sur la romano de Bruce Chatwin de 1980 nome The Viceroy of Ouidah, la filmo montras la vivon de fikcia sklavkomercisto kiu veturas al okcidentafrika regno Dahomeo. Ĝi estis filmita en Ganao, Brazilo, kaj Kolombio.

Intrigo

Perdinte sian gregaron pro sekego, Francisco Manoel da Silva eliras el Sertao en Brazilo, iĝas eksterleĝulo kaj nomiĝas Cobra Verde (Verda Kobro]. Kiel administracianton de plantejisto, tiu sendis lin al Dahomeo akiri sklavojn, sed vere la plantejisto volas nur senigi sin el tiu, ĉar Cobra Verde estis gravediginta liajn tri filinojn. Fakte, la lokanestro senpie mortigas ĉiujn blankulojn kiuj kuraĝas aventuri al liaj teroj... Li dekomence sukcesas bone rilati kun la regnestro akirante sklavojn kontraŭ pafiloj kaj eĉ sukcesas regi kastelon. Kiam la rilatoj malboniĝis, la sklavkomercisto trajnas armeojn de afrikaninoj por elpostenigi la reĝon. Sed ankaŭ la rilato kun la nova reĝo malfacilas ĉefe post malpermeso de sklavkomerco fare de britoj kaj portugaloj.

Geaktoraro kaj roluloj
 Klaus Kinski kiel Francisco Manoel da Silva
 King Ampaw kiel Taparica
 José Lewgoy kiel Don Octavio Coutinho
 Salvatore Basile kiel kapitano Fraternidade
 Peter Berling kiel Bernabé
 Benito Stefanelli kiel kapitano Pedro Vicente
 Carlos Mayolo kiel Guberniestro de Bahia

Herzog kaj Kinski
Cobra Verde estis la lasta filmo farita de Werner Herzog kun Klaus Kinski. La delonga konflikto inter ambaŭ personecoj pintis dum tiu filmado, kiu estis ege malhelpita per la koleratakoj de Kinski. Tio ege komplikiĝis kiam la direktoro de fotografio, Thomas Mauch, abandonis la projekto post konstantaj krikoleregoj fare de Kinski. Herzog devis anstataŭi Mauch per Viktor Růžička. DVD Verdict Review - Cobra Verde [https://web.archive.org/web/20061211203547/http://www.dvdverdict.com/reviews/cobraverde.php Arkivita en 2006-12-11 ĉe Wayback Machine ​

La opiniojn de Herzog pri Kinski esploras profunde la dokumenta filmo de 1999, Mein Liebster Feind, kie Herzog ekzamenas iliajn amikecon, malamon kaj heredon pri kiu ambaŭ responsis. La filmado de Cobra Verde kaj la rilato de Herzog kaj Kinski estis ankaŭ la temo de svisa dokumenta filmo de 1987, nome Location Africa.

Referencoj



Kategorio:Germanaj filmoj
Kategorio:Filmoj aperintaj en 1987
Kategorio:Dramaj filmoj
Kategorio:Sklavkomerco
Kategorio:Afriko en filmoj
Kategorio:Filmoj pri sklaveco